12. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 3662/153 της 10/17 Φεβρ. 1958 Περί τρόπου καταβολής του εις τον Εθνικόν Οργανισμόν Καπνού ανήκοντος ειδικού τέλους επί της πωλήσεως καπνών. Έχοντες υπ’όψει τας διατάξεις του άρθρ. 10 του Ν.Δ. 3758/1957 «περί ιδρύσεως Εθνικού Οργανισμού Καπνού», αποφασίζομεν: 1.Το υπό του άρθρ. 10 του Ν.Δ. 3758/1957 «περί ιδρύσεως Εθνικού Οργανισμού Καπνού προβλεπόμενον ειδικόν τέλος ανερχόμενον, μετ’ έκπτωσιν του δι’ έξοδα βεβαιώσεως ισχύοντος ποσοστού, εις 1,98% επί της τιμής πωλήσεως των καπνών, εκκαθαρίζεται και βεβαιούται επί των βάσει των Β.Δ/των της 7/10 Φεβρ. 1915 και 22/26 Μαΐου 1918 συντασσομένων Πιστοποιητικών πωλήσεως των Καπνών, κατά την μέχρι τούδε ισχύουσαν διαδικασίαν, καταβάλλεται δε υπό του αγοραστού Καπνεμπόρου βάσει σημειώματος του Εφόρου Καπνού απ’ ευθείας εις το Υποκατάστημα της Αγροτικής Τραπέζης Ελλάδος, το εξυπηρετούν τους πωλητάς των καπνών παραγωγούς. Σελ. 739 147-111 Καπνικοί Οργανισμοί 16.Ι.β.11-12 2.Το υπό της Αγροτικής Τραπέζης Ελλάδος εκδιδόμενον γραμμάτιον εισπράξεως του ανωτέρω τέλους, προσάγεται, προ πάσης εκδόσεως αδείας προς μεταφοράν των καπνών, εις την αρμοδίαν Εφορίαν Καπνού, παρ’ ης και καταχωρείται εις το οικείον πιστοποιητικόν πωλήσεως. 3.Οι Έφοροι Καπνού υποχρεούνται όπως εις το τέλος εκάστου μηνός αποστέλλωσιν εις την Κεντρικήν Υπηρεσίαν Ε.Ο.Κ. κατάστασιν εμφαίνουσαν το συνολικώς βεβαιωθέν ποσόν κατά την διάρκειαν τούτου επί εκάστου Υποκαταστήματος της Α.Τ.Ε. της δικαιοδοσίας των. 4.Τα Υποκαταστήματα ωσαύτως της Αγροτικής Τραπέζης Ελλάδος, υποχρεούνται όπως εις το τέλος εκάστου μηνός συντάσσουν και αποστέλλουν εις την Κεντρικήν Υπηρεσίαν του Ε.Ο.Κ. κατάστασιν εμφαίνουσαν τα κατά την διάρκειαν τούτου εισπραχθέντα ποσά μετ’ ενδείξεως της Εφορίας, παρ’ ης εβεβαιώθη έκαστον και μεταφέρουν αδαπάνως δια τον Ε.Ο.Κ. εις τον Κεντρικόν Κατάστημα της Αγροτικής Τραπέζης της Ελλάδος το συνολικώς εισπραχθέν ποσόν. 5.Τα ούτως μεταφερόμενα ποσά άγονται εις πίστωσιν του οικείου λογαριασμού Ε.Ο.Κ. εντόκως από της πρώτης του επομένου μηνός, καθ’ ον επραγματοποιήθη η κατάθεσις εις το Υποκατάστημα Αγροτικής Τραπέζης Ελλάδος. 6.Το Κεντρικόν Κατάστημα Αγροτικής Τραπέζης Ελλάδος, οφείλει εντός του πρώτου δεκαημέρου εκάστου μηνός, να αναγγέλη, δι’ αναλυτικής καταστάσεως, τα κατά Υποκαταστήματα μεταφερθέντα ποσά λήξαντος μηνός, μετ’ ενδείξεως της Εφορίας, εξ’ ης προέρχονται. 7.Το βάσει του άρθρ. 11 του Α.Ν. 1525/50 χορηγούμενον ποσοστόν 1% δι’ έξοδα βεβαιώσεως επί του ως άνω υπέρ Ε.Ο.Κ. ειδικού τέλους, εξακολουθεί βεβαιούμενον και εισπραττόμενον υπό του Δημοσίου Ταμείου κατά την μέχρι τούδε ισχύουσαν διαδικασίαν. 8.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 9.Η παρούσα δημοσιευθήτω δια της Εφημερίδος της Κυβερνήσεως. 